GiliGold/VAD_KnessetCorpus huggingface dataset:
משה גפני: על ההטבות נדבר אחר כך.
משה גפני: מה ההרעה?
מנחם הסה: אין הרעה.
מנחם הסה: נקודה.
שגית אפיק: מ-30 בספטמבר 2012 לא יהיו הטבות.
משה גפני: זאת אומרת, אם אני תושב חוזר, אם אני חוזר אחרי 30 בספטמבר, אני לא זכאי.
מנחם הסה: אתה לא זכאי רק לייבא רכב בהנחה ממסים.
משה גפני: רגיל.
משה גפני: זאת אומרת, עד היום אני הייתי יכול להחזיר את הרכב שלי, אם אני תושב חוזר, ולהיות פטור ממכס.
מנחם הסה: חלק ממיסי הקנייה.
משה גפני: ב-30 בספטמבר מבטלים לי את זה.
משה גפני: לא רוצים שאני אחזור אחרי ספטמבר, אם לא חזרתי?
מנחם הסה: רוצים שתחזור, אבל העניין הוא שאם משאירים את הצו הזה לתמיד – וכרגע הוא לתמיד – התושב אומר שמתי שהוא יחזור, הוא יחזור כי תמיד הוא יקבל את ההטבות.
שגית אפיק: למה אז עשיתם את זה לתמיד?
משה גפני: הייתה טעות.
מנחם הסה: אנחנו לפעמים טועים.
מנחם הסה: היו על זה הרבה דיונים.
משה גפני: החלטת הממשלה הייתה שזאת הוראת שעה לשנתיים?
מנחם הסה: עד ה-30 בספטמבר 2012.
משה גפני: לי לא מפריע שבן אדם אומר או משרד ממשלתי אומר שהוא טעה.
משה גפני: אנשים הם בשר ודם ואף אחד לא חושב שהם מלאכים.
משה גפני: מה שמפריע לי זה שאומרים הטבות אבל אלה החמרות.
משה גפני: לא במקרה הזה, אלא אני מדבר כללית.
משה גפני: במקרה הזה יש החמרה.
מנחם הסה: זאת ההחמרה היחידה.
משה גפני: החמרה שאתה מסביר אותה.
משה גפני: אתה אומר שאם נשאיר את זה כהוראת קבע, תמונת המצב תהיה שבן אדם לא יחזור אלא יגיד שהוא מתפרנס שם כנהג מונית או משהו אחר.
מנחם הסה: והוא יחזור בעוד עשר שנים.
משה גפני: אבל אם אתה מגביל אותו בזמן, הוא יודע שאם הוא לא חוזר עד ה-30 בספטמבר, הוא לא יקבל את ההטבות.
מנחם הסה: אני מעודד אותו לחזור בתקופה הקרובה.
משה גפני: לא טוב, אבל נשמע הגיוני.
משה גפני: במה אתם מקלים?
מנחם הסה: ההקלות הן שאם עד עכשיו ההטבות שהוא קיבל הן רק מעל שש שנים, אנחנו עכשיו אומרים שעל חפצים ביתיים, יוכל לקבל הטבות משנתיים ומעלה.
מנחם הסה: יש לזה כמה משמעויות.
מנחם הסה: גם מבחינת הקלת ההבנה של החקיקה הזאת, שהיא לא תמיד פשוטה כל כך, גם מבחינת הסרת הרשימה עובר לתיקון המקורי שעשינו כאן, הייתה כאן רשימה של חפצים ביתיים.
מנחם הסה: בעצם עם פקיעת הוראת השעה היא אמורה לחזור.
מנחם הסה: אנחנו מעוניינים שלא תהיה רשימה סגורה.
משה גפני: אין פקיעת הוראת השעה.
משה גפני: נכון לרגע זה יש הוראת קבע.
משה גפני: אין הוראת שעה.
משה גפני: נכון למה שאתם מבקשים עכשיו, שאתם אומרים לעצור את הצווים הללו, לעצור אותם בספטמבר 2012, מה שיקרה זה שגם חפצים אישיים וכל מה שנלווה לכך.
משה גפני: אתם אומרים שזה לא הגיוני ואת זה אתם רוצים להשאיר קבע.
מנחם הסה: אנחנו אומרים דבר אחד.
מנחם הסה: יש הטבה אחת שבעצם תישלל, שזאת הטבת הרכב.
מנחם הסה: כל השאר יישאר לו.
משה גפני: קבע.
מנחם הסה: יישאר לו קבוע.
משה גפני: בניגוד להחלטת הממשלה.
מנחם הסה: לא, זה לא בניגוד להחלטת הממשלה.
משה גפני: החלטת הממשלה, כמו הבג"ץ, לא מעלים אצלי ולא מורידים.
משה גפני: אני צריך עכשיו להפעיל שיקול דעת.
משה גפני: אתם באים עם בקשה.
משה גפני: מה שהממשלה החליטה או מה שבג"ץ אומר, לא רלוונטי עכשיו מבחינת ההגיון שאנחנו צריכים להפעיל.
מנחם הסה: אני מציג מצב.
משה גפני: לגבי הרכב הסברת.
משה גפני: אמרת שזה לא יכול להיות ואין מצב שמשנים את המכס על הרכב, כללית, לא רק לתושבים יורדים.
משה גפני: אתה אומר שאם לא נגביל את זה בזמן, זאת לא הטבה כי בן אדם לא יחזור כתוצאה מהעניין הזה.
משה גפני: את זה צריך לסיים בספטמבר 2012.
משה גפני: כל הדברים האחרים, אתה אומר שנשאיר כהוראת קבע.
מנחם הסה: כן, נשאיר כהוראת קבע.
משה גפני: כלומר, אתה אומר שבלאו הכי - גם מה שאמרת קודם - זה לא יעודד אותו לחזור מכיוון שאם זאת הוראת קבע, הוא יגיד שהוא יכול להביא את זה גם בעוד שנתיים.
משה גפני: אתה אומר שזה לא משנה.
מנחם הסה: אני אסביר.
מנחם הסה: אנחנו חיים בסביבה שבשנה האחרונה, בכלל בשנים האחרונות, יש הרבה הפחתות של מיסי קנייה, של מכסים וכולי.
מנחם הסה: בעבר היה גם על כל המכשירים האלקטרוניים, על קוסמטיקה ועל הרבה דברים שבמהלך השנים ירדו.
משה גפני: אני העברתי חוק כשבייגה שוחט היה שר האוצר, העברתי חוק פרטית על ביטול מיסי קנייה.
מנחם הסה: אכן זה מיושם כאן יום-יום.
משה גפני: עשיתי דברים קונסטרוקטיביים בכנסת.
משה גפני: לא כמו היום כשאני מאשר דברים שאתם מביאים אלא אני גם יזמתי.
מנחם הסה: יש גם דברים טובים שאנחנו מביאים ואתה מאשר.
מנחם הסה: בסופו של דבר פעם בזמן מה גם צריך לרענן חקיקה, למשל, הרשימה של חפצים ביתיים.
משה גפני: אלה הצווים.
משה גפני: לא מוסתרים כאן כל מיני דברים אחרים.
שגית אפיק: יש רק דבר אחד.
שגית אפיק: אלה גם צווי מס קנייה וגם צווי תעריף המכס.
שגית אפיק: את צווי תעריף המכס אתם צריכים לפרסם ברשומות לפני שאתם מגיעים אלינו.
מנחם הסה: נכון.
מנחם הסה: במקרה הזה הבאנו בגלל שיש כאן צו קנייה (פטור) ומדובר כאן במשהו שרצינו בכל זאת לשמוע את עמדת הוועדה.
שגית אפיק: אתם תפרסמו את זה ברשומות.
משה גפני: אנחנו בעד אחרי שהתייעצתי עם כל חברי הכנסת שמשתתפים בישיבה.
מנחם הסה: אנחנו נפרסם את זה אחר כך ונעביר את זה לכאן לאישור.
מנחם הסה: יש כאן אלמנט של הפחתה והעלאה.
שגית אפיק: זה לא פטור.
שגית אפיק: זאת העלאה.
שגית אפיק: הביטול של הוראת השעה.
שגית אפיק: קביעת הוראת השעה, תיקון הוראת הקבע, זאת העלאה.
שגית אפיק: מכיוון שזאת העלאה, הם צריכים לפרסם צו תעריף המכס שיובא לאישורך לאחר פרסומו.
שגית אפיק: הם לא עשו כך.
שגית אפיק: הם לא פרסמו משום שהם רצו לתת את הכבוד לוועדה לבחון קודם לכן.
שגית אפיק: מה שאנחנו אומרים זה שהפרוצדורה עכשיו תצטרך להיות כך שאחרי שאתה תאשר להם את זה, אם תאשר להם את זה, הם יצטרכו לפרסם צווי תעריף המכס בנושא הזה ולהביא אותם לאישור הוועדה להניח אותם במליאה.
משה גפני: בסדר, אבל בעקבות ההחמרה – ועכשיו באופן פורמאלי הולכת להיות החמרה – יש גם הקלות.
מנחם הסה: זה משולב.
משה גפני: צריך לעשות משהו ביחד.
משה גפני: צריך למצוא לזה פתרון משפטי.
שגית אפיק: תפרסמו הכול באותו צו.
מנחם הסה: אין לי בעיה.
מנחם הסה: אני יכול לפרסם הכול ביחד.
שגית אפיק: תפרסם את הכול ביחד.
משה גפני: אם היועצת המשפטית אומרת שאני צריך להביא את זה למליאה, אני צריך את כל הנאום שלך לומר במליאה ואני לא יכול להגיד רק את הנאום על כלי הרכב.
שגית אפיק: תפרסם את הכול באותו צו.
מנחם הסה: הכול יהיה באותו צו.
משה גפני: לפני שאנחנו מתקנים את החוק, גם ההקלות יצטרכו כאן אישור.
מנחם הסה: בסדר, הכול יאושר, כי אז יצא לנו מצב שצו מס קנייה כבר אושר בוועדה מלכתחילה.
משה גפני: תביאו את הכול יחד.
מנחם הסה: אני חייב להוסיף שיש כאן עוד תיקון אחד שצריך להוסיף אותו וגם הוא התקבל בהחלטת איזשהו גורם חיצוני לוועדה, על ידי הממשלה.
מנחם הסה: התיקון הזה נעשה על מנת למנוע אי-בהירויות.
מנחם הסה: אחד הדברים שהוחלטו בשעתו הוא לא לתת לשליחים של מדינת ישראל את ההטבה הזאת.
משה גפני: איזו הטבה?
מנחם הסה: את ההטבה של מעל שש שנים.
משה גפני: הם לא מוגדרים כתושבים חוזרים.
מנחם הסה: החריגו אותם ממתן ההטבה מתוך תפיסה ששליחים של מדינת ישראל חוזרים בחזרה והם בעצם עובדים במדינת ישראל, ולא צריך לעודד את החזרה שלהם.
משה גפני: בסדר, אז מה הבעיה?
מנחם הסה: בהגדרה הזאת שהכנסנו במקור היה איזשהו נוסח שהתייחס בין השאר – ואני מקריא את הנוסח שהיה לפני כן – ל"יבוא על ידי תושב חוזר ששהה מחוץ לישראל שש שנים או יותר ובלבד שהוא או בן זוגו לא הועסקו בחמש השנים שלפני מועד הכניסה מטעם מדינת ישראל או רשות מרשויותיה, ההסתדרות הציונית העולמית או רשות מרשויותיה או מטעם כל תאגיד הרשום בישראל או המתנהל בישראל על פי דין".
מנחם הסה: אז התחילו כל מיני דיונים.
מנחם הסה: למשל אם מדובר בתאגיד הרשום בישראל, אם זאת חברת בת, מה קורה אם התאגיד הזה הוא תאגיד מסחרי לכל דבר ורק רשום בישראל אבל כל הפעילות שלו היא בארצות הברית ועלו עוד כל מיני סוגיות.
מנחם הסה: לכן, אחרי דיון נוסף החליטו לשנות את הרשימה בצורה שתהיה יותר בהירה.
מנחם הסה: אני אקריא את הנוסח כי נראה לי שזה מבהיר את הדברים.
מנחם הסה: "תושב חוזר או סטודנט חוזר – ועוד מעט אני אתייחס לסטודנט חוזר – לאחר שש שנים או יותר ובלבד שהוא או בן זוגו לא הועסקו בחמש שנים שלפני מועד הכניסה מטעם מדינת ישראל או רשות מרשויותיה לרבות כל גוף הפועל מכוח דין וחברות ממשלתיות, ההסתדרות הציונית העולמית ורשות מרשויותיה, הסוכנות היהודית לארץ ישראל או רשות מרשויותיה, הקרן הקיימת לישראל, קרן היסוד, המגבית היהודית המאוחדת או הבונדס".
מנחם הסה: זאת אומרת, בעצם הכניסו רשימה יותר דווקנית של מי הם אותם גופים.
מנחם הסה: יש כאן כמה מקומות שעדיין נשאר כאן איזשהו מקום קטן לפרשנות בעניין כל דין הפועל מכוח כל דין וחברות ממשלתיות ויש חברות שלפעמים הן מוחזקות.
מנחם הסה: העיר כאן חברי ממשרד המשפטים שלעתים יש חברות שאכן המדינה מוחזקת בהן באופן חלקי או חברות שהמדינה מוחזקת בהן והן פועלות כחברות מסחריות, אבל זאת נקודת קצה.
ספי זינגר: זאת החלטת ממשלה.
ספי זינגר: זאת עמדת הממשלה.
משה גפני: מה עמדת משרד המשפטים לגבי ההגדרות האלה?
משה גפני: עוד הפעם אתם מכניסים לי את הממשלה?
משה גפני: עמדת הממשלה לא מעניינת אותי.
משה גפני: מעניינת אותי העמדה שלך.
ספי זינגר: לפני הדיון שאלתי אותו לגבי חברות ממשלתיות.
מנחם הסה: זאת פינה שאני מציין אותה.
משה גפני: אפשר לדעת מה עמדת משרד המשפטים?
ספי זינגר: זאת לא עמדת משרד המשפטים.
משה גפני: זה בסדר מבחינת משרד המשפטים?
משה גפני: אני פשוט עושה מחקר על משרד המשפטים.
משה גפני: מה עמדתכם מבחינה משפטית?
ספי זינגר: האמת היא שלא הייתי בהחלטת הממשלה הזאת ואני לא מכיר אותה.
מנחם הסה: אני אוסיף עוד דבר אחד.
מנחם הסה: יש כאן עוד תיקון נוסף כי גילינו שיש איזושהי לקונה.
שגית אפיק: לגבי סטודנט חוזר.
שגית אפיק: לפני כן.
שגית אפיק: מה תהיה התחילה של מה שעכשיו סקרת?
שגית אפיק: החלטת הממשלה הייתה 2010.
מנחם הסה: מהפרסום.
שגית אפיק: מהפרסום.
שגית אפיק: זאת אומרת, אתם לא החלתם את זה עד עכשיו.
משה גפני: בטח שלא.
משה גפני: איך הם יכולים להחיל את זה?
משה גפני: לא, הם לא יכולים.
משה גפני: החלתם את זה קודם?
מנחם הסה: זה הוחל קודם.
משה גפני: איך אתם יכולים לעשות את זה?
מנחם הסה: אנחנו היינו צריכים להתמודד.
מנחם הסה: ספי לא היה בשעתו.
רקפת ישי: אני לא יודעת אם זה הוחל קודם.
רקפת ישי: הטכניקה היא שאנחנו עובדים יחד עם משרד הקליטה ושהם בודקים את התושב החוזר, כמה זמן הוא שהה בחוץ לארץ, היכן הוא עבד וכולי.
רקפת ישי: ברגע שהם מאשרים, אנחנו לא עושים בדיקה חוזרת.
רקפת ישי: אנחנו מסתמכים על הבדיקה של משרד הקליטה.
רקפת ישי: אמרנו שאם תהיה איזושהי תלונה על כך שמשרד הקליטה לא אישר ואנחנו כן אמורים לאשר, אנחנו נבדוק את זה שוב ואם יהיה צורך אנחנו נאשר אפילו כשהם לא אישרו כי הם עובדים לפי הכללים האלה של החלטת הממשלה.
רקפת ישי: אני לא נתקלתי ו לא שמעתי על מישהו שהייתה לו תלונה כזאת.
רקפת ישי: לא הייתה תלונה כזאת.
משה גפני: איזה מקרה שהוא בין הגרסאות?
רקפת ישי: למעשה אנחנו היינו אמורים להחמיר יותר.
משה גפני: מה המקרה שמשנה בגרסאות?
מנחם הסה: תיאורטית.
משה גפני: כן, מקרה תיאורטי.
מנחם הסה: יבוא מישהו שהוא תאגיד שרשום בישראל, נגיד חברת אינטל, והאדם חוזר בחזרה ולא נתנו לו א הזכות.
מנחם הסה: זה המקרה.
מנחם הסה: הוא עובד בתאגיד שרשום בישראל אבל בפועל הוא עובד בארצות הברית.
משה גפני: ולפי הנוסח החדש לא מגיע לו.
מנחם הסה: לפי הנוסח החדש לא מגיע לו ולפי הנוסח הישן כן.
שגית אפיק: לפי הנוסח הקיים של הצו הקיים, מגיע לו.
מנחם הסה: לא, הפוך לא מגיע לו.
מנחם הסה: עשינו החרגה.
מנחם הסה: אמרנו שאם אתה אחד מהרשימה הזאת, אתה לא יכול לקבל הנחה.
מנחם הסה: אחד הרכיבים שם היה תאגיד, מי שעובד בתאגיד הרשום במדינת ישראל.
מנחם הסה: אם אתה נכנס למדינת ישראל כתושב חוזר ועבדת כאחד התאגידים האלה, היום לא היית אמור לקבל את ההנחה.
משה גפני: וקודם כן היית אמור לקבל.
מנחם הסה: לפני התיקון.
משה גפני: למה אתם מסתבכים?
משה גפני: לפני כן, אם הייתי עובד אינטל, חברה שרשומה בישראל?
מנחם הסה: לפני כן, זה אומר לא המצב היום?
משה גפני: לא הצו החדש אליו אתה מתייחס עכשיו אלא לפני כן, לפני שנה.
משה גפני: לפני שנה אני הייתי זכאי להנחות כי אני תושב חוזר.
משה גפני: לא כתוב שתאגיד שרשום בישראל לא זכאי להנחות.
משה גפני: לכן, אם אני עובד אינטל, אני הייתי קודם זכאי להנחות.
משה גפני: לפי מה שאתה עכשיו מציע, עובד אינטל לא יהיה קיים להנחות.
מנחם הסה: זה התיקון הקודם שעשינו.
מנחם הסה: זה קיים.
רקפת ישי: קודם אמרו שכל מי שהועסק אפילו בחברה ישראלית, לא מגיע לו.
רקפת ישי: אחר כך אמרנו רק מי שנשלח מטעם המדינה לא מגיע לו.
משה גפני: ומה ההצעה עכשיו?
מנחם הסה: זאת ההצעה.
שגית אפיק: ההצעה עכשיו מגדירה את החברות.
שגית אפיק: הרשימה שהקראת, זאת הרשימה שתחול עכשיו.
שגית אפיק: קודם לכן חלה רשימה רחבה יותר לגישתכם?
שגית אפיק: כי אני לא רואה את זה בצו.
מנחם הסה: אני אעשה סדר.
משה גפני: אולי אני אשאל ואתם תענו כי נדמה לי שאתם לא עונים על מה שאני שואל.
משה גפני: יש שני צווים.
משה גפני: צו אחד ישן וצו אחד הוא הצו שהקראת עכשיו.
משה גפני: לפי הצו הקודם הרשימה הייתה יותר מצומצמת.
מנחם הסה: לא, היא לא הייתה יותר מצומצמת.
מנחם הסה: היא הייתה יותר רחבה.
מנחם הסה: זאת נקודת ההבדל.
משה גפני: אני מדבר על מה שהיה עד עכשיו.
מנחם הסה: עכשיו אני מדבר על המצב היום עד ההצעה.
משה גפני: עד ההצעה, כן.
משה גפני: הרשימה הייתה יותר מצומצמת.
מנחם הסה: בהצעה מתייחסים לתאגיד.
מנחם הסה: אני אקריא את הנוסח.
מנחם הסה: מתייחסים ל"או מטעם כל תאגיד הרשום בישראל או המתנהל".
משה גפני: כך היה קודם.
מנחם הסה: זה עכשיו לפני שאישרו.
משה גפני: אתה אומר עכשיו ואתה מראה על מה שהקראת עכשיו.
משה גפני: זה קודם, לפני מה שהקראת.
משה גפני: זה הדין הקיים.
מנחם הסה: זה הדין הקיים לפני ההצעה שהבאנו לכאן.
משה גפני: מה דינו של עובד אינטל?
מנחם הסה: לא זכאי.
משה גפני: אינטל לא זכאי?
משה גפני: ומה שאתה מקריא עכשיו?
מנחם הסה: במה שאני מקריא עכשיו הוא יהיה זכאי.
משה גפני: למה הוא יהיה זכאי?
מנחם הסה: מיקדנו את זה רק ברשויות של מדינת ישראל.
משה גפני: אני מתנצל שאני לא מבין אבל עכשיו אני מבין.
שגית אפיק: עכשיו הוא מפרט רשימה סגורה.
משה גפני: אני הבנתי הפוך ולכן שאלתי אותך האם היה מקרה תיאורטי כזה, אבל אין מקרה תיאורטי כי עכשיו אתה מקל.
מנחם הסה: השאלה כן רלוונטית.
מנחם הסה: מה המקרה התיאורטי שיכול היה להיות, וזאת שאלת היישום, האם יישמנו או לא יישמנו.
משה גפני: מזל שיש פריימריס בליכוד וחברי הכנסת לא כאן.
משה גפני: לכן יכולנו לברר את זה, כי אחרת לא היינו מבררים.
שגית אפיק: יש לכם נתונים לגבי כמה תושבים חוזרים לכאורה עלולים להיפגע מההגבלה של יבוא רכב בלי הנחה?
שגית אפיק: כמה נהנו מזה בשנה האחרונה?
מנחם הסה: אין לנו נתונים כאלה.
מנחם הסה: צריך לציין משהו אחד שעוד נשאר, גם לו תאושר הוראת השעה.
מנחם הסה: יש נקודה אחת שאני כן צריך לציין.
מנחם הסה: מה שאנחנו עושים, אנחנו קובעים שלו תאושר הוראת השעה ואחרי כן צו של קבע, משנתיים ומעלה יהיו כל ההטבות על חפצים ביתיים.
מנחם הסה: יש סוג אחד של תושבים חוזרים שעדיין מקבלים הטבה יתרה ואלה סטודנטים חוזרים.
משה גפני: כן, רציתי לשאול על הסטודנטים.
משה גפני: אמרת שתסביר.
מנחם הסה: לסטודנט חוזר נותנים הטבה אחרי שנה וחצי ולא אחרי שנתיים.
מנחם הסה: למה נותנים לו את ההטבה הזאת?
מנחם הסה: כי בדרך כלל הלימודים האלה של שנה וחצי, אנשים שנוסעים לתואר שני, זאת התקופה.
מנחם הסה: סטודנט חוזר שנוסע ללמוד לתואר שני, בדרך כלל הוא נוסע ללמוד תואר שאורך שנתיים לא קלנדריות אבל שנתיים אקדמיות שנמשכות פחות או יותר שנה וחצי.
משה גפני: אנחנו מעודדים סטודנטים ללמוד במוסדות להשכלה גבוהה בחוץ לארץ?
מנחם הסה: לא, אנחנו מעודדים אותם לחזור.
מנחם הסה: סטודנט שנסע לחוץ לארץ, והלימודים בדרך כל מאוד מאוד יקרים, ומאופיינים בדרך כלל בלימודי משפטים, מינהל עסקים ומקצועות שונים שמתגמלים את הלומד.
משה גפני: סטודנט שנוסע ללמוד באוניברסיטה בארצות או באירופה או בכל מקום אחר בעולם והוא חוזר, הוא מקבל את ההנחות?
משה גפני: אני מעוניין שהוא יחזור לארץ.
משה גפני: אני מעוניין לעודד אותו לחזור לארץ.
משה גפני: במה הוא שונה מתושב חוזר אחר?
מנחם הסה: זה מצב שאני לא מכניס אותו חדש אלא זה מצב שכבר קיים היום מקדמת דנא.
משה גפני: אני שואל במה הוא שונה מתושב חוזר?
משה גפני: למה אתה מזכיר אותו בכלל?
מנחם הסה: כי הוא אחרי שנה וחצי מקבל את ההטבה ולא אחרי שנתיים, כי הלימודים שלו מאופיינים בשנה וחצי.
משה גפני: ותלמיד ישיבה?
משה גפני: אני לא יודע אם יש מקרים כאלה.
משה גפני: אם יש, אלה מקרים בודדים כי להפך, באים ללמוד כאן.
שגית אפיק: במוסד להשכלה או מוסד שאושר על ידי שר החינוך.
מנחם הסה: לא בחנתי את הנושא הזה.
משה גפני: תבחן את זה.
משה גפני: אני לא חושב שיש הרבה מקרים כאלה.
מנחם הסה: אנחנו, המכס, הגורם שמביא את זה לחקיקה אבל אנחנו הגורם האוכף.
משה גפני: בסדר, זה לא משנה לי כל כך.
משה גפני: תבדוק את זה ובעיתונים אפשר לכתוב שאני דאגתי לתלמידי ישיבות.
משה גפני: לא בעיתונים החרדים אלא בעיתונים החילוניים.
מנחם הסה: זה דבר ידוע.
משה גפני: גפני דואג לתלמידי ישיבות.
משה גפני: זאת לא בעיה גדולה.
משה גפני: סתם מעניין אותי מבחינת המינוח לגבי מוסד שמוכר על ידי משרד החינוך, מכיוון שהישיבות מוכרות על ידי משרד החינוך.
מנחם הסה: לא, המוסד בחוץ לארץ צריך להיות מאושר.
משה גפני: כך כתוב?
מנחם הסה: כן, המוסד בו הוא למד.
שגית אפיק: "אושר לצורך פסקה זו על ידי שר החינוך".
מנחם הסה: זה מוסד בחוץ לארץ.
שגית אפיק: זה במוסד להשכלה גבוהה, כך שבכל מקרה זה לא יהיה ישיבות.
שגית אפיק: אין כאן "או".
שגית אפיק: שאושר לצורך פסקה זו על ידי שר החינוך.
גלעד ונגרובר: שיקימו אוניברסיטאות חרדיות.
משה גפני: תגיד להם.
משה גפני: אני שואל אם כאשר מישהו לומד בישיבה רוצים שהוא יחזור או לא רוצים שהוא יחזור.
מנחם הסה: הוא צריך לקבל תואר אקדמי.
משה גפני: כאן זה הרי הפוך.
משה גפני: הרי מה עושה הסטודנט הזה?
משה גפני: הוא עושה דבר שהוא למגינת ליבנו.
משה גפני: במקום ללמוד במוסדות להשכלה גבוהה בארץ, הוא נוסע ללמוד בחוץ לארץ.
משה גפני: אנחנו הרי עושים כל מאמץ שהוא ילמד כאן, אבל הוא נוסע ללמוד בחוץ לארץ.
משה גפני: אנחנו אומרים שאחרי שנה וחצי אם הוא חוזר, נותנים לו את ההטבות האלה, כדי שהוא יחזור.
מנחם הסה: יש מתח בין שני דברים.
מנחם הסה: מצד שני הלימודים בחוץ לארץ מאוד יקרים.
מנחם הסה: אנחנו לא רואים זרימה של סטודנטים שנוסעים לשם.
משה גפני: הוא כבר מציע שאני אקים אוניברסיטאות חרדיות.
משה גפני: למה בכלל העלית את הנושא?
מנחם הסה: כי אני מוסיף את זה לצו מס קנייה (פטור) כי הייתה כאן לקונה, היה חוסר בחוק, כי זה נמצא בצו תעריף המכס אבל לא נמצא בצו מס קנייה.
מנחם הסה: עכשיו אני משווה ביניהם.
רקפת ישי: כל הנושא של החפצים הביתיים של הסטודנטים החוזרים, הוא חדש.
שגית אפיק: בקודם היה רק את הרכב.
מנחם הסה: כאן ההגבלה על שליח מטעם מדינת ישראל כן תישאר בהוראה של קבע.
מנחם הסה: היא לא תימחק.
מנחם הסה: האמת היא שהיינו משאירים בכל, אבל זה הופך להיות אות מתה.
מנחם הסה: אם היינו משאירים מעל שנתיים זאת אות מתה כי זה לא רלוונטי.
משה גפני: אם הייתי בן אדם נורמאלי, הייתי אומר שצריך להוסיף גם אם הוא לומד בישיבה אבל אני לא בן אדם נורמאלי ולכן אני לא מוסיף את זה.
משה גפני: אנחנו לא רוצים שהוא יחזור?
משה גפני: יש כאן ישיבות.
משה גפני: כמו שאנחנו אומרים שיש כאן אוניברסיטאות ואנחנו רוצים שהוא יחזור ולכן נותנים לו הטבה אחרי שנה וחצי במקום שנתיים, היה צריך להגיד את זה גם על תלמיד ישיבה.
משה גפני: יש כאן את ישיבת מיר.
משה גפני: היינו בסיור בישיבת מיר ובישיבה יש נציגות מכל העולם כולל מתאילנד.
מנחם הסה: תיירים שמגיעים לישראל.
משה גפני: מה זה תיירים?
משה גפני: הם באים ללמוד כאן
משה גפני: במשך שנה, שנתיים, שלוש.
מנחם הסה: הם נכנסים כתיירים ומקבלים רכב של תיירים.
מנחם הסה: הם מקבלים הטבות.
משה גפני: מי מקבל הטבות?
מנחם הסה: אלה שבאים.
רקפת ישי: תלמידי הישיבות שהם לא אזרחי המדינה והם באים לכאן כתיירים, הם במעמד א/2, מקבלים רכב.
משה גפני: לא על זה דיברתי.
משה גפני: אמרתי שאם יש תושב ישראל שהחליט ללכת ללמוד בישיבה בארצות הברית, לי יש עניין שהוא לא ילמד שם אלא שיבוא לכאן כמו שיש עניין שהסטודנט שלומד באוניברסיטה בלונדון יחזור לכאן.
משה גפני: לכן אתם מעודדים אותו.
משה גפני: אני הובנתי?
משה גפני: אני לא דורש את זה אבל תבדקו.
משה גפני: יכול להיות שזה כדאי.
משה גפני: תגידי, איזה צווים אני הולך לאשר.
משה גפני: תקריאי אותם.
שגית אפיק: צו מס קנייה (פטור), צו מס קנייה (פטור) (הוראת שעה).
שגית אפיק: הסיבה שיש שני צווים זה מאחר שהם הופכים את הוראת הקבע להוראת שעה.
שגית אפיק: צו תעריף המכס והפטורים ומס קנייה על טובין, אנחנו נותנים לכם רק אישור תיאורטי משום שאתם תביאו לנו את זה מחדש.
שגית אפיק: יהיו גם שני צווי תעריפי המכס והפטורים, האחד הוראת שעה והשני הוראת קבע.
משה גפני: תביאו את הכול יחד כי אומרת היועצת המשפטית שאני צריך להביא את זה למליאה.
שגית אפיק: כן, זה צריך לעלות ביחד.
משה גפני: אנחנו ערב בחירות ואז האופוזיציה תתקוף אותי שאני מחמיר.
משה גפני: לכן תביאו גם את ההקלות.
משה גפני: אני צריך להצביע על הכול יחד?
שגית אפיק: כן, יחד.
משה גפני: אנחנו מצביעים על אישור הצווים שהקריאה היועצת המשפטית.
משה גפני: בעד אישור הצווים – פה אחד הצווים אושרו הצווים אושרו פה אחד.
משה גפני: על סדר היום חוק לשינוי נטל המס (תיקוני חקיקה), התשע"ב-2012, מעקב ליישום הסעיף העוסק בהפחתת הריבית למשכנתאות.
אריאל יוצר: בעקבות שינוי החקיקה שעבר כאן, בשיתוף עם משרד השיכון הוצאנו חוזר חדש לבנקים בו אנחנו למעשה מנחים את הבנקים שאוכלוסיות שהוגדרו כאוכלוסיות זכאיות לקבל את הריבית המסובסדת יוכלו לקבל הלוואות כרגע בשיעור של שלושה אחוזים.
אריאל יוצר: הבנקים היו צריכים להיערך לעניין הזה מבחינה תפעולית.
אריאל יוצר: ההיערכות שלהם נמצאת כרגע בעיצומה ולפי מה שאנחנו יודעים, לפחות משיחות אתם, זה שההלוואות האלה אמורות להתחיל להינתן – זאת הערכה – עד סוף חודש פברואר.
רונית גדליאן: עד סוף חודש ינואר הם צריכים לממש.
אריאל יוצר: סליחה, נכון.
אריאל יוצר: חודש ינואר.
אביחי יפת: זה מופעל רטרואקטיבית מה-1 בינואר 2012.
משה גפני: אם אני זכאי משרד השיכון, מתי אני יכול ללכת לבנק ולקבל את ההלוואה הזאת?
אביחי יפת: אתה יכול ללכת גם היום לקבל את ההלוואה.
אביחי יפת: כרגע תקבל את ההלוואה בארבעה אחוזים אבל הבנק אוטומטית ישנה לך את ההלוואה לשלושה אחוזים רטרואקטיבית.
שגית אפיק: למועד שהוא הגיע.
שגית אפיק: התאריך הקבוע בחקיקה הוא ה-1 בינואר 2012.
אריאל יוצר: החקיקה קובעת 1 בינואר 2012.
אריאל יוצר: ברגע שהגיע זכאי אחרי התאריך הזה, לאחר יום התחילה, הוא זכאי לקבל את הריבית של שלושה אחוזים.
אריאל יוצר: גם אם הוא הגיע אחרי והחוזר עוד לא אושר או הבנקים עוד לא נערכו, הוא יקבל בארבעה אחוזים וברגע שהבנקים יסיימו את ההיערכות שלהם, הוא יקבל בשלושה אחוזים.
משה גפני: משרד השיכון, אני הולך לבנק ואני זוג צעיר וזכאי משרד השיכון, הבנק אומר לי שההלוואה היא ארבעה אחוזים, אני קם והולך כי אני אומר שאם כך, אני לא צריך את ההלוואה.
רונית גדליאן: אנחנו הודענו לבנקים.
משה גפני: לפרוטוקול, מה התפקיד שלך במשרד השיכון?
רונית גדליאן: ראש תחום תוכניות סיוע.
רונית גדליאן: אנחנו הודענו לבנקים שבעצם יידעו מראש את הזכאים שלנו שעומד לצאת חוזר כזה לפני שהחוזר יצא.
רונית גדליאן: למרות שההנחיות אמרו ארבעה אחוזי ריבית, הולך לצאת חוזר שאומר שהוא יכול לקבל את הזכאות בשלושה אחוזים ויש לו שתי אופציות:
רונית גדליאן: אופציה אחת היא שהוא חייב לממש עכשיו, הוא מממש בארבעה אחוזים ריבית והבנק ישנה לו את הריבית לשלושה אחוזים כשהוא יהיה ערוך.
רונית גדליאן: במהלך פברואר עושים את הרטרואקטיביות.
משה גפני: אני שואל מתי זה יקרה.
משה גפני: אני באתי לבנק ואמרו לי ארבעה אחוזים.
משה גפני: על פי ההנחיה שלכם הבנק צריך ליידע אותי שזה הולך להשתנות לשלושה אחוזים.
משה גפני: מתי זה משתנה לשלושה אחוזים?
משה גפני: מה אומר לי הפקיד?
רונית גדליאן: בפברואר זה משתנה וזה יהיה רטרואקטיבי מיום שהוא ביקש.
משה גפני: רטרואקטיבי גם הבנתי.
משה גפני: מתי זה משתנה?
אביחי יפת: בשבוע הבא הבנקים יעמידו ריביות בשלושה אחוזים.
שגית אפיק: היא אמרה 15 בפברואר.
אביחי יפת: אתם מבלבלים את התאריכים.
אביחי יפת: היא תסביר לכם.
משה גפני: כן, יש לנו טבע כזה לבלבל את התאריכים מתי שאנחנו עומדים מול משרדי הממשלה ואחד אומר ינואר והשני אומר פברואר.
משה גפני: יש לנו טבע כזה משונה.
משה גפני: מתי הפקיד אומר לי שאני זכאי משרד השיכון שזה השתנה?
רונית גדליאן: אם כבר לקחת את המשכנתא בארבעה אחוזים ריבית, הוא יגיד לך ב-15 בפברואר שהם שינו לך את הריבית של ההלוואה שלך מארבעה אחוזים לשלושה אחוזים ושהם עשו את זה רטרואקטיבית מהיום בו לקחת את ההלוואה עם הריבית של ארבעה אחוזים.
רונית גדליאן: אם לא לקחת את המשכנתא, כבר משבוע הבא אפשר לממש את הזכאות שלך בשלושה אחוזי ריבית.
משה גפני: הרי אם אפשר בשבוע הבא, למה מודיעים לי שלקחתי כבר ב-15 בפברואר?
רונית גדליאן: כי יש היערכות.
רונית גדליאן: נתנו לבנקים איזשהו מסלול שהוא יותר קצר לאדם שעדיין לא מימש וביקשנו שייתנו לו כבר עם שלושה אחוזים.
רונית גדליאן: אם הם לא ערוכים מחשובית או ארגונית, שייתנו לו בארבעה אחוזים, שלא יעכבו אותו אבל שישנו לו את הריבית לשלושה אחוזים רטרואקטיבית.
רונית גדליאן: הם רצו עוד קצת זמן ולכן לא רצינו לעכב, לא את אלה ולא את אלה.
אריאל יוצר: יש הבדל בין לעשות את התיקון רטרואקטיבית גם אם זה תיקון של שבועיים או שלושה אחורה, לבין לתת מיד בתחילת ההלוואה את הריבית בשלושה אחוזים.
אריאל יוצר: זה כל ההבדל.
משה גפני: זאת אומרת, מה-1 בפברואר או מה-31 בינואר אני נכנס לבנק ואני מקבל הלוואה באחוז אחד פחות כמו שקבענו בחקיקה.
אביחי יפת: זאת הערכת הזמן שקיבלנו מהבנקים.
אביחי יפת: כן.
אביחי יפת: אנחנו קיבלנו הערכת זמן האומרת שבעוד שבוע מהיום הם יהיו ערוכים.
משה גפני: יכולה להיות תקלה?
אביחי יפת: אני מאוד מקווה שלא.
אביחי יפת: הבנקים יודעים לעבוד ואנחנו מעריכים שלא תהיה תקלה.
משה גפני: אם לקחתי הלוואה היום, למה שאני אקח?
משה גפני: הפקיד אומר לי שב-15 בפברואר זה ישתנה לשלושה אחוזים.
אריאל יוצר: הוא גם מסביר לך שהתיקון הוא תיקון רטרואקטיבי ולכן אם אתה רוצה לקבל את ההלוואה כרגע ולא רוצה להגיע לבנק פעם נוספת, אתה תיקח את ההלוואה עכשיו וישפו אותך על פער הריביות של השבוע.
משה גפני: אתם אומרים שאם מישהו לוקח הלוואה עכשיו, יהיו לו שבועיים לאחר מכן – לעומת מי שלוקח בפעם הראשונה בריבית הנמוכה יותר – כדי להשיב את זה רטרואקטיבית.
משה גפני: מי שלוקח עכשיו את ההלוואה בפעם הראשונה, אם הוא לוקח אותה ב-1 בפברואר, הוא מקבל את זה בשלושה אחוזים ריבית.
משה גפני: למה משרד השיכון לא הודיע את זה בהודעות שאתם מוציאים?
רונית גדליאן: קודם כל, אתר האינטרנט של המשרד התעדכן.
משה גפני: אבל אני שומע את זה פעם ראשונה.
משה גפני: אני הבנתי שזה כבר מתחיל.
משה גפני: מה שאת אומרת עכשיו, הפרטים שעכשיו אמרתם – גם משרד השיכון וגם משרד האוצר – שב-1 בפברואר אני מקבל הלוואה באחוז נמוך יותר, ואם אני לוקח גם עכשיו, מודיעים לי בבנק שב-15 בפברואר זה יוחזר רטרואקטיבית לריבית הנמוכה, הודעתם את זה?
רונית גדליאן: הודענו את זה לכל הבנקים למשכנתאות.
משה גפני: לא, הבנקים מעניינים אותי כמו השלג דאשתקד.
משה גפני: אותי מעניינים הזכאים.
רונית גדליאן: יצאה גם הודעת דובר שנותנת את כל האינפורמציה הזאת.
רונית גדליאן: יש שני פרסומים.
משה גפני: אני ראיתי את ההודעה, אבל אין את הפירוט הזה שאת אומרת עכשיו.
משה גפני: אנחנו קיבלנו פניות מזכאים.
שגית אפיק: הפניות הן שגם בבנקים לא יודעים מה קורה.
משה גפני: יש לי תחנת עדכון - בה אני יודע מה אומר הציבור – מיד אחרי התפילה.
משה גפני: שלוש פעמים ביום.
משה גפני: אנשים אומרים שהם לא יודעים.
רונית גדליאן: לגבי 2012 כבר יצא חוזר לבנקים.
משה גפני: חוזר לבנקים, הבנתי, בסדר.
רונית גדליאן: בנוסף אני יכולה לומר שגם אתר פניות הציבור של משרד השיכון התעדכן ויודע את כל האינפורמציה הזאת.
משה גפני: הציבור לא יודע.
משה גפני: ירח, אפשר להוציא את כל הפרטים האלה?
משה גפני: אפשר לקבל את החוזר?
רונית גדליאן: בוודאי.
משה גפני: היו בעיות עם הבנקים?
רונית גדליאן: הם צריכים זמן היערכות.
אריאל יוצר: זאת לא בעיה אלא זה דבר לגיטימי כשאתה משנה את הריבית.